બનાવની પ્રાપ્ત વિગતો મુજબ ગોંડલ રાજકોટ હાઇવે પર આવેલ ભરૂડી ચોકડી નજીક તાલુકા પોલીસના કોન્સ્ટેબલ જયંતિ ચુડાસમા ફરજ બજાવતા હતા અને ચૂંટણીને ધ્યાનમાં લઈને વાહન ચેકિંગ કામગીરી કરી રહ્યા હતા ત્યારે સ્થળ પરથી પસાર થતા જીએ ૩ એસ. એસ. ૮૬૩૩ના ચાલક બન્ટી રામકરણ યાદવ અને રામકરણ છોટાભાઈ યાદવએ પિતા પુત્ર પાસે ટ્રેક્ટરના કાગળો માંગ્યા હતા જેને પગલે ઉશ્કેરાઈ ગયેલા પિતા પુત્રએ કોન્સ્ટેબલને લાફા મારી દીધા હતા તેમજ મોબાઈલ ફોન પર ગાળાગાળી કરી હતી જેને પગલે આ મામલે પોલીસ કોન્સ્ટેબલ દ્વારા તાલુકા પોલીસમાં ફરજમાં રૂકાવટ અંગે ગુનો નોંધાવતા પોલીસે વધુ તપાસ ચલાવી છે.